C.: (címzett teljes neve)

Tárgy: peres eljárást megelőző utolsó ügyvédi felszólítólevél

Hivatkozás: .......... számla

Tisztelt Cím!

Alulírott dr. Varga Detre ügyvéd (Varga Detre Ügyvédi Iroda, a Varga Ügyvédi Társulás képviselője, nyilvántartja a Budapesti Ügyvédi Kamara, ügyvédi igazolvány száma: Ü114414, lajstromszáma: 18894, KASZ: 36070979, székhelye: Magyarország, 1016 Budapest, Gellérthegy u. 9., e-mail: mail@varganet.com, +36708669081) megbízóm, (Név) képviseletében (meghatalmazás mellékelve) ezúton ismételten, a követelés peresítése előtti utolsó alkalommal peren kívül felszólítom Önt a megbízónk felé a levelem fejlécében hivatkozásként megjelölt számla alapján fennálló, összesen ............................. Ft. tartozásának megfizetésére, a jelen levelem kézhezvételétől számított 5 napon belül.

Amennyiben a tartozását a fent megjelölt határidő letelte előtt kiegyenlíti, úgy megbízónk a jelen -ismételt- eljárásunk költségének és a késedelmi kamatok Önre terhelésétől is eltekint. Első felszólító levelünket arra az e-mail címre küldtük, amelyről megbízónkkal korábban hivatalosan kommunikált. Szerverünk letöltött igazolása szerint az e-mail üzenetet Ön megkapta, arra azonban a mai napig válasz nem érkezett.

Amennyiben esetleg tartozását a jelen levelünk kézbesítéséig már rendezte, úgy kérem, rövid úton igazolja azt felénk a banki átutalás(ok) internet bankból letöltött, vagy pdf. formában szkennelt bizonylatának részünkre e-mailben történő megküldésével.

Amennyiben a jelen levelünk alapján tartozását nem rendezi, úgy megbízónk követelését minden további nélkül peres úton érvényesítjük, 60.000 Ft. + ÁFA ügyvédi munkadíjat, mint behajtási költséget számolva fel eddigi eljárásunkért, további eljárásunkért pedig 30.000 Ft. + ÁFA / óra munkadíjat felszámolva, ügyvédi szolgáltatásaink bíróság által elfogadott Általános Szerződési Feltételei szerint.

A tartozása után az esedékessé válás óta, illetve továbbra is halmozódó törvényes késedelmi kamatot számolunk fel.

A tartozás átütemezésének kérésére közjegyző előtt tett tartozáselismerő nyilatkozata esetén kerülhet sor, amelynek költségeit Ön viseli.

Együttműködésében megbízónk bizakodik, így levelünk alapján a követelés megtérülésében bízva maradunk tisztelettel:

Kelt.: ..................................

**dr. Varga Detre ügyvéd**

**Varga Detre Ügyvédi Iroda**